ΕΝΕΡΓΕΙΕΣ ΤΩΝ ΓΟΝΕΩΝ - ΟΔΗΓΙΕΣ ΓΙΑ ΤΑ SELF TEST

Ο διαγνωστικός έλεγχος νόσησης από τον κορωνοϊό COVID-19 μέσω δωρεάν αυτοδιαγνωστικής δοκιμασίας ελέγχου είναι υποχρεωτικός και για τους/τις μαθητές/τριες και διενεργείται κατ’ οίκον σύμφωνα με τις οδηγίες των ενημερωτικών φυλλαδίων
που θα προμηθευτείτε από το φαρμακείο. Για τους/τις ανήλικους/ες μαθητές/τριες ηλικίας κάτω των δεκατριών (13) ετών ο δωρεάν αυτοδιαγνωστικός έλεγχος διενεργείται με τη βοήθεια του γονέα/κηδεμόνα.

Ήδη από χθες Τετάρτη, 5/5/2021 έχει ξεκινήσει η προμήθεια των αυτοδιαγνωστικών self test από τα φαρμακεία με την επίδειξη του Αριθμού Μητρώου Κοινωνικής Ασφάλισης (Α.Μ.Κ.Α.) ή του προσωρινού Αριθμού Μητρώου Κοινωνικής Ασφάλισης (Π.Α.Μ.Κ.Α.).

Ο αυτοδιαγνωστικός έλεγχος για τους μαθητές που θα προσέλθουν στο Σχολείο τη Δευτέρα μπορεί να διενεργηθεί έως και είκοσι τέσσερις (24) ώρες πριν από την προσέλευσή του στη σχολική μονάδα.

Οδηγίες σχετικά με την πραγματοποίηση του self test θα βρείτε στο παρακάτω βίντεο:

[https://www.youtube.com/watch?v=uqy9EtE1uuE](https://www.youtube.com/watch?v=uqy9EtE1uuE%20)

Το αποτέλεσμα θα πρέπει να το καταχωρήσετε στην ηλεκτρονική πλατφόρμα:

<https://self-testing.gov.gr/#mathites> ,

και, αφού επιλέξετε την κατηγορία «Σχολική Κάρτα» να προβείτε στη διαδικασία υποβολής του αποτελέσματος και στην εκτύπωση της. Την σχολικής κάρτα που πρέπει να έχει ο μαθητής το πρωί με την προσέλευση στο Σχολείο.

Εάν το αποτέλεσμα του αυτοδιαγνωστικού ελέγχου είναι θετικό, εκδίδεται από την πλατφόρμα αντίστοιχη δήλωση του αποτελέσματος, την οποία τα ανωτέρω
πρόσωπα εκτυπώνουν. Στην περίπτωση θετικού αποτελέσματος, τα ανωτέρω πρόσωπα μεταβαίνουν εντός είκοσι τεσσάρων (24) ωρών σε δημόσια δομή, όπως αυτές είναι αναρτημένες στην πλατφόρμα self-testing.gov.gr, για δωρεάν επαναληπτικό έλεγχο. Μέχρι να μεταβούν στη δημόσια δομή οι διαγνωσθέντες/είσες θετικοί και οι οικείοι τους, παραμένουν σε κατ’ οίκον περιορισμό ακολουθώντας τις σχετικές οδηγίες του ΕΟΔΥ.

Στην περίπτωση που έχετε αδυναμία στο να εκτυπώσετε τη Σχολική Κάρτα μπορείτε χειρόγραφα να τη συμπληρώσετε, αφού την βρείτε στην ιστοσελίδα του Σχολείου μας.

Στην περίπτωση που μαθητής/τρια δεν επιδείξει τη σχολική κάρτα κατά την είσοδό του/της στην τάξη, τότε δε γίνεται δεκτός/η για μάθημα, παραμένει στον ειδικό χώρο που έχει διαμορφωθεί στη σχολική μας μονάδα για την αποφυγή περαιτέρω μετάδοσης του κορωνοϊου - COVID 19, μέχρις ότου οι γονείς/νόμιμοι κηδεμόνες τον/την παραλάβουν τηρουμένων όλων των ισχυόντων μέτρων προστασίας.

Την 1η εβδομάδα θα έχετε την δυνατότητα από τη Δευτέρα, 10 Μαΐου να προμηθευθείτε και 2ο self test προκειμένου να πραγματοποιηθεί την Τετάρτη το βράδυ ή την Πέμπτη το πρωί.

Ο/Η γονέας του/της μαθητή/ήτριας που θα απουσιάζει Δευτέρα – Πέμπτη από το σχολείο, τηλεφωνεί στο σχολείο και ενημερώνει σχετικά με την απουσία. Ο/Η μαθητής/ήτρια που θα απουσιάζει τις συγκεκριμένες ημέρες (Δευτέρα – Πέμπτη) οφείλει να φέρει το αποτέλεσμα του  διαγνωστικού ελέγχου (self-test) μόλις επιστρέψει στο σχολείο.